Diari Oficial de la Generalitat Valenciana


Sumari del DOGV 8123, del 08-09-2017 (2017/7824)

RESOLUCIÓ de 6 setembre de 2017, de la Presidència de la Generalitat, per la qual s'adjudica una beca per a la realització d'estudis de postgrau en el Col·legi d'Europa, durant el curs 2017-2018.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8123

Data del DOGV
:   08-09-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7824


Data del document
:   06-09-2017

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 6 setembre de 2017, de la Presidència de la Generalitat, per la qual s'adjudica una beca per a la realització d'estudis de postgrau en el Col·legi d'Europa, durant el curs 2017-2018. [2017/7824]  
Vista la Resolució de 29 de juny de 2017, de la Presidència de la Generalitat, per la qual es convoca una beca per a la realització d'estudis de postgrau en el Col·legi d'Europa (DOGV 8080, 10.07.2017).  
Consta acreditat que hi ha consignació pressupostària suficient en el capítol IV, línia S4046000, programa 73.81.30.452.71, Direcció General de Relacions amb la Unió Europea, en els pressupostos de la Generalitat per a 2017, a fi d'atendre les obligacions derivades d'aquesta resolució.  
  
El Col·legi d'Europa va efectuar la preselecció de les persones aspirants, el resultat de la qual va comunicar a la Presidència de la Generalitat. Tot seguit es va reunir la comissió de valoració a l'efecte de realitzar el barem de les sol·licituds, d'acord amb els requisits i els criteris establits en les bases de la convocatòria, i es van efectuar, així mateix, les oportunes entrevistes a les persones aspirants preseleccionades.  
Una vegada obtinguda la puntuació provisional de les persones aspirants preseleccionades pel Col·legi d'Europa, la llista ordenada, segons aquesta puntuació, va ser exposada al públic durant 10 dies per a la fase d'al·legacions. Acabat el termini sense que haver-se presentat cap al·legació, la comissió avaluadora va efectuar la proposta de concessió de la beca corresponent, d'acord amb els termes de les actes esteses a aquest efecte.  
Segons el que disposa l'article 10 del Decret 9/2017, de 5 de juny, del president de la Generalitat, pel qual s'estableixen les bases reguladores per a la concessió de beques per a la realització d'estudis de postgrau en el Col·legi d'Europa, resolc:  
  
Primer  
1. Adjudicar la beca convocada per a la realització d'estudis de postgrau en el Col·legi d'Europa, durant el curs 2017-2018, a Claudia María Belda Quesada, la qual, després de la preselecció pel Col·legi d'Europa, ha obtingut la major puntuació, amb un total de 22,75 punts, de conformitat amb el barem establit en l'article 9 del Decret 9/2017, de 5 de juny, del president de la Generalitat.  
2. L'import de la beca s'efectuarà a càrrec del programa pressupostari de la Presidència de la Generalitat 43.74.85.560.69, del capítol IV, codi línia S4046000, dels pressupostos per als exercicis 2017, i per un total de 24.000 euros (vint-i-quatre mil euros).  
  
Segon  
Constituir una borsa de reserva, per al cas de renúncia, produïda amb anterioritat a l'inici del curs, composta per Pau Sanchis Matoses, el qual va obtindre una puntuació de 20,40 punts, aspirant que no ha resultat adjudicatari, la idoneïtat del qual ha sigut prèviament aprovada pel Col·legi d'Europa.  
  
Tercer  
Excloure de la convocatòria les persones aspirants següents, per no complir el requisit d'haver sigut preseleccionat pel Col·legi d'Europa per al programa objecte de la beca:  
Vicent Botella Naval  
Ana M. Bueno Cardona  
Emilia Gil Gil  
Ferran López Balaguer  
Antoni Pastor Juste  
Álvaro Rangel Hernández  
  
Quart  
El període de duració de la beca serà de 10 mesos, comptador des de l'inici del curs al Col·legi d'Europa.  
  
Cinqué  
La publicació d'aquesta resolució té l'efecte de notificació a les persones interessades, d'acord amb el que disposa la legislació bàsica de procediment administratiu comú i s'inserirà la informació corresponent en la seu electrònica o portal institucional de la Generalitat en internet https://sede.gva.es i també en la pàgina web de la Presidència de la Generalitat www.presidencia.gva.es.  
  
Sisé  
Contra aquesta resolució, que posa fi a la via administrativa, es pot interposar, amb caràcter potestatiu, un recurs de reposició davant de l'òrgan que ha dictat l'acte, en el termini d'un mes comptador des de l'endemà de la publicació d'aquesta resolució. No obstant això, es pot interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació. Tot això sense perjudici que s'utilitze qualsevol altra via que es considere oportuna.  
  
València, 6 de setembre de 2017.- El president de la Generalitat, p. d. (R 12.02.2016; DOGV 17.02.2016), la directora general de Relacions amb la Unió Europea i l'Estat: Daría Terradez Salom.